Eidgenössisches Departement für auswärtige Angelegenheiten
S Eidgenössische Departemänt für usswärtigi Aaglägeheite (EDA) isch eis vo de sibe Departemänt i dr Schwiiz, es entspricht em Uufgabebereich vo de Usseminischterie in andere Länder. Amig eine vo de Bundesrät schtaht em Departemänt vor.
D Uufgaab vom EDA isch d Wahrig vo de Interässe vo dr Schwiiz im und gägenüber em Ussland. Mittel für das isch di schwiizerischi Ussepolitik, woo d Ziil im Art. 54 Abs. 2 vo dr Bundesverfassig (BV) wie folgt feschtgleit sind:
Au im Ussepolitische Bricht 2000 vom Bundesrat us em Jahr 2000 sind d Ziil formuliert. Es sind föif Hauptuufgaabe für d Aktivitäte feschtgleit:
Wahrig und Förderig vo Sicherheit und Friede
Förderig vo de Mänscherächt, Demokratii und Rächtsschtaat
Förderig vo dr Wohlfahrt
Abbou vo soziale Gägesätz
Schutz vo de natürliche Lebensgrundlage
S EDA hät urschprünglich Politischs Departemänt (PD) gheisse und der jewiiligi Bundespräsident hät d Leitig für eis Jahr übernaah. 1888 isch s Departemänt vom Numa Droz umgschtaltet worde und hät de Name Departemänt vom Üssere aagnaah. De Droz isch dem Departemänt für föif Jahr vorgschtande, gfolgt vom Adrien Lachenal, wo dem Departemänt drüü Jahr vorgschtande isch. 1896 isch dr Bundesrat dänn wider zum urschprüngliche Syschtem zrugg, so dass en Bundesrat wider nu für eis Jahr dem Departemänt vorgschtande isch.
Sit 1914 hät s Politische Departemänt siini Bedüütig als Präsidialamt verlore und isch definitiv e normals Departemänt mit eme fescht zueggordnete Bundesrat worde. Sit 1979 firmiert s Departemänt under siim hütige Name.
Departemäntsvorschteher
1848–1849: Jonas Furrer
1850: Daniel-Henri Druey
1851: Martin J. Munzinger
1852: Jonas Furrer
1853: Wilhelm Matthias Naeff
1854: Friedrich Frey-Herosé
1855: Jonas Furrer
1856: Jakob Stämpfli
1857: Constant Fornerod
1858: Jonas Furrer
1859: Jakob Stämpfli
1860: Friedrich Frey-Herosé
1861: Melchior Josef Martin Knüsel
1862: Jakob Stämpfli
1863: Constant Fornerod
1864: Jakob Dubs
1865: Karl Schenk
1866: Melchior Josef Martin Knüsel
1867: Constant Fornerod
1868: Jakob Dubs
1869: Emil Welti
1870: Jakob Dubs
1871: Karl Schenk
1872: Emil Welti
1873: Paul Cérésole
1874: Karl Schenk 1875: Johann Jakob Scherer
1876: Emil Welti
1877: Joachim Heer
1878: Karl Schenk
1879: Bernhard Hammer
1880: Emil Welti
1881: Numa Droz
1882: Simeon Bavier
1883: Antoine Louis John Ruchonnet
1884: Emil Welti
1885: Karl Schenk
1886: Adolf Deucher
1887–1892: Numa Droz
1893–1895: Adrien Lachenal
1896: Adrien Lachenal
1897: Adolf Deucher
1898: Eugène Ruffy
1899: Eduard Müller
1900: Walter Hauser
1901: Ernst Brenner
1902: Joseph Zemp
1903: Adolf Deucher
1904: Robert Comtesse
1905: Marc-Emile Ruchet
1906: Ludwig Forrer
1907: Eduard Müller 1908: Ernst Brenner
1909: Adolf Deucher
1910: Robert Comtesse
1911: Marc-Emile Ruchet
1912: Ludwig Forrer
1913: Eduard Müller
1914–1917: Arthur Hoffmann
1917: Gustave Ador
1918–1919: Felix-Louis Calonder
1920–1940: Giuseppe Motta
1940–1944: Marcel Pilet-Golaz
1945–1961: Max Petitpierre
1961–1965: Friedrich Traugott Wahlen
1966–1970: Willy Spühler
1970–1978: Pierre Graber
1978–1987: Pierre Aubert
1988–1993: René Felber
1994–1999: Flavio Cotti
1999–2002: Joseph Deiss
2003–2011: Micheline Calmy-Rey
2011–2017: Didier Burkhalter
sit 2017: Ignazio Cassis
Weblinks
Offizielli Website vom EDA
Kategorie:Eidgenössischi Departemänt